wickkiey/tamil-wikipedia-chunked huggingface dataset:
# சண்பகம்

## பயன்பாடு

### நறுமணம்

சண்பகப் பூக்கள் தென்கிழக்காசியாவிற் பல்வேறு தேவைகளுக்கும் பயன்படுத்தப்படுகிறது. இவை முதன்மையாக வீடுகளில் அல்லது ஆலயங்களில் வழிபாடு செய்வதற்குப் பயன்படுத்தப்படுகின்றன. சிறுமிகளும் பெண்களும் இதன் பூக்களை அழகுக்காகவும் இயற்கையான நறுமணத்துக்காகவும் தலையிற் சூடிக் கொள்வர். அறைகளில் இயற்கையான நறுமணம் திகழ்வதற்காக நீர் மேலிடப்பட்டு வைக்கப்படுவதுடன், மணவறைக் கட்டில்களிலும் மணமாலைகளிலும் இதன் பூக்கள் பயன்படுத்தப்படுகின்றன.  
*சண்பகம்* என்பது மிகுந்த நறுமணத்தைக் கொண்ட ஓர் அரிய தாவரம். அதனாலேயே இது பெருமளவிற் பயன்படுத்தப்படுவதில்லை. தலையிற் சூடப்படும் போது இதன் தனியொரு பூவே சூடப்படுகிறது. சில வேளைகளிலேயே இது சிறிய கொத்தாகச் சூடப்படும். மிக அரிதாகவே இதனாற் செய்யப்பட்ட மாலைகள் அணியப்படுகின்றன. மணவறைக் கட்டில்களை அலங்கரிப்பதில் மல்லிகையும் உரோசாவும் போன்றே இதுவும் பயன்படுத்தப்படுகிறது. இதன் பூக்கள் கொண்ட நீர்ப் பாத்திரங்கள் அறைகளில் வைக்கப்படுகின்றன. அழகு மிகுந்த இதனால், நறுமணத் தன்மை குறைந்த ஏனைய பூக்களுடன் சேர்த்து அலங்கரிக்கப்படுகிறது."  
சண்பகப் பூவின் நறுமணத்தின் காரணமாக இது 'களிப்புறு நறுமண மரம்' என்றும் அழைக்கப்படுகிறது. தற்காலத்தில் பல இல்ல நறுமணத் தயாரிப்பாளர்கள் சண்பகப் பூவைக் கொண்டு நறுமணப் பொருட்களைத் தயாரிக்கின்றனர்.
# சண்பகம்

## பயன்பாடு

### பயிரிடுதல்

*சண்பகம்* அழகுத் தாவரமொன்றாக அயன மண்டலப் பகுதிகளில் வளர்க்கப்படுகிறது.
# சண்பகம்

## வெளித் தொடுப்புகள்

- சிட்டகொங்கு பல்கலைக்கழகம், வங்காளதேசம்: *சண்பகம்* - விரிவான தகவல்கள்
# பிரித் கொட்டுவ

இலங்கையில் **பிரித் கொட்டுவ** எனப்படுவது பௌத்த சமய கலாசாரத்துடன் இணைந்த ஒரு விடயமாகும். பௌத்த மக்கள் பிக்குகள் வேதம் ஓதுவதற்காக பிரித் கொட்டுவைகளை அமைப்பர். விசேடமாக புதிய வீடுகள் கட்டி கிரகப் பிரவேசம் செய்யும் வேளைகளில், இறந்தவருக்காக வேண்டி மூன்று மாதங்கள், ஒரு ஆண்டு போன்ற காலங்களில் அவரின் ஆத்ம சாந்திக்காக சிறப்பு வழிபாடு செய்யும் வேளைகளில் பௌத்த மக்கள் இத்தகைய பிரித் வைபவங்களை நடத்துவர். மேலும் பௌத்த முக்கியத்துவமிக்க தினங்களிலும் இத்தகைய வைபவங்கள் நடத்தப்படுவதுண்டு.
# பிரித் கொட்டுவ

## பிரித் கொட்டுவ அமைப்பு

பிரித் கொட்டுவ மரபு ரீதியான முறைகளில் கலைத்துவ அலங்காரமிக்க கூடாக அமைக்கப்படும். இதனை அமைப்பதற்கு குருத்தோலைகள் வாழை மரங்கள் மற்றும் இயற்கையான பொருட்கள் அதிகளவில் பயன்படுத்தப்படும். நவீன காலத்தில் வெள்ளைநிற திசுத் தாள்களால் அலங்கார வேலைப்பாடுகள் செய்வர். இந்த பிரித் கொட்டுவ சதுர வடிவில் அல்லது அறுகோண அல்லது எண்கோண வடிவில் அமைக்கப்படும்.  
பிரித் கொட்டுவ அமைக்கப்படும்போது அது மிகவும் கலைத்துவமிக்க முறையில் அமைக்கப்படும். இதனை அமைப்பதற்கு குறிப்பிட்ட கிராமத்தின் அல்லது பிரதேசத்தில் தேர்ச்சி பெற்ற வயதானவர்கள் பலருள்ளனர். இவர்கள் இதனை ஒரு மதக் கருமமாக நினைத்து சேவையாகவே செய்வர். தற்காலத்தில் புதிய தலைமுறையினருக்கும் இந்தக் கலை கற்றுக் கொடுக்கப்படுகின்றது.
# பிரித் கொட்டுவ

## பிரித் வைபவம்

பிரித் வைபவம் நடைபெறும்போது மதகுருமார் ஊர்வலமாக அழைத்துவரப்படுவர். இவ்வாறு அழைத்துவரும்போது அவர்களது பாரம்பரிய நடன இசை நிகழ்ச்சிகள் நிகழ்த்தப்படும். பிரித் வைபவம் நடைபெறும்போது பௌத்த குருமார் இந்த பிரித் கொட்டுவையினுள் அமர்ந்த படியே வேதமோதுவர். பிரித் வைபவங்களில் வேதமோதும்போது இரவில் ஆரம்பித்து அடுத்த நாள் அதிகாலை வரை தொடர்ச்சியாக வேதமோதப்படும். இது பௌத்த மக்களின் ஒரு சமய நிகழ்ச்சியாகும். மரபு ரீதியான வழிமுறையாக இதுகால வரை பேணப்பட்டு வருகின்றது.
# முற்றுகைப் போராட்டம்

**முற்றுகைப் போராட்டம்** என்பது எதிர்ப்புப் போராட்ட வகைகளில் ஒன்றாகும். இப்போராட்டத்தில் ஈடுபடுபவர்கள் தங்கள் கோரிக்கைகளை வலியுறுத்திக் குறிப்பிட்ட அரசு அலுவலகத்தையோ அல்லது அத்துடன் தொடர்புடைய அலுவலகத்தையோ அல்லது அரசின் உயர் அதிகாரியையோ செயல்பட விடாமல் கூட்டமாகச் சென்று முற்றுகையிடும் வழியிலான ஒரு போராட்டமாகும்.
# செலக் (அமைப்பு)

**இலத்தீன் அமெரிக்க மற்றும் கரிபியன் நாடுகளின் சமூகம்** (*Community of Latin American and Caribbean States*, அல்லது **செலக்** என்பது இலத்தீன் அமெரிக்கா, கரிபியன் நாடுகள் இணைந்து 2010, பெப்ரவரி 23 ஆம் நாள் உருவாக்கிய ஒரு பிராந்திய அமைப்பாகும் இவ்வமைப்பில் ஐக்கிய அமெரிக்கா, கனடா, மற்றும் பிரான்சின் வெளியூர்ப் பிராந்திய நாடுகள், டச்சு கரிபியன் ஆகிய நாடுகள் தவிர்த்து அமெரிக்காக்களின் அனைத்து நாடுகளும் உறுப்புரிமை பெற்றுள்ளன. அத்துடன் பிரித்தானியாவின் வெளிநாட்டுப் பிராந்தியங்கள், கிரீன்லாந்து ஆகியவையும் இவ்வமைப்பில் உருப்புரிமை பெறவில்லை.  
வெனிசுவேலாவில் இதன் முதல் மாநாடு நடைபெற்றது. அம்மாநாட்டின் இறுதியில் நாடுகளின் தலைவர்கள் தமக்கிடையே நெருக்கமான உறவைப் பேணுதற்கு உறுதிகொண்டுள்ளனர்.
# செலக் (அமைப்பு)

## நாடுகள்

செலக் அமைப்பு 33 நாடுகளுடன், 5 வித்தியாசமான மொழிகளுடன் கூடி நிற்கின்றது. அவையாவன,  
பதினெட்டு எசுப்பானிய மொழி-மொழி பேசும் நாடுகள் (பரப்பளவில் 56%, மக்கள்தொகையில் 63%)  
பன்னிரண்டு ஆங்கிலம்- பேசும் நாடுகள் (பரப்பளவில் 1.3%, மக்கள்தொகையில் 1.1%)  
ஒரு போர்த்துக்கீசியம்- பேசும் நாடுகள் (பரப்பளவில் 42%, மக்கள்தொகையில் 34% )  
-  
ஒரு பிரான்சியம்-பேசும் நாடுகள் (பரப்பளவில் 0.1%, மக்கள்தொகையில் 1.6%)
-  
ஒரு இடச்சு-பேசும் நாடுகள் (பரப்பளவில் 0.8%, மக்கள்தொகையில் 0.1%)
-  
பன்னிரண்டு நாடுகள் தென் அமெரிக்காவிற்குரியன. இது மக்கள்தொகையில்68% வீதமாகும்.
# ஜேம்ஸ் ஹோர்ஸ்லே

**ஜேம்ஸ் ஹோர்ஸ்லே ** (* James Horsley *, பிறப்பு: சனவரி 4 1890 , இறப்பு: பிப்ரவரி 13 1976), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 87 முதல்தர துடுப்பாட்டப் போட்டிகளில் கலந்து கொண்டுள்ளார். 1913-1925 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் ஹோர்ஸ்லே

## வெளி இணைப்பு

ஜேம்ஸ் ஹோர்ஸ்லே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஜான்சி ராணி

**ஜான்சி ராணி** பெயரிலுள்ள கட்டுரைகள்
# ஜான்சி ராணி

## நபர்கள்

1. ராணி லட்சுமிபாய் - ஜான்சியின் அரசி
1. ஜான்சி ராணி படை - நேதாஜியால் தொடங்கப்பட்ட இந்திய தேசிய ராணுவம் என்ற அமைப்பின் பெண்கள் பிரிவு.
# ஜான்சி ராணி

## ஊடகம்

1. ஜான்சி ராணி... ஒரு வீரப்பெண்ணின் கதை - ஜீ தமிழ் தொலைக்காட்சியில் வெளியான தொடர்.
# எலிப்பொறிக் கூண்டு

**எலிப்பொறிக் கூண்டு** என்பது வீட்டில் தொல்லை கொடுக்கும் சுண்டெலிகளைப் பிடிப்பதற்காகப் பயன்படுத்தப்பட்ட ஒரு பொருளாகும். இது நீள்வடிவத்தில் மரத்தால் செய்யப்பட்டிருக்கும். இம்மரக்கூண்டின் பின்பகுதி முழுவதும் கம்பிகளைக் கொண்டு இருக்கும். பெட்டியின் மேல் பகுதியின் நடுவில் மூன்று கம்பிகள் இருக்கும். இந்தக் கம்பிகளில் நடுக் கம்பியிலிருந்து மேல்புறம் வளைக்கப்பட்ட நிலையில் கூண்டுக்குள் ஒரு கம்பி தொங்கவிடப்பட்டிருக்கும். முன்பகுதியில் சாய்வாகத் திறந்து மூடக்கூடிய அமைப்பில் இருக்கும். சில எலிப்பொறிக் கூண்டுகளில் கீழ்பகுதி மட்டும் மரத்தினாலும், பிற பகுதிகள் அனைத்தும் சிறிய அளவிலான இரும்புக் கம்பிகள் கொண்டு அமைக்கப்பட்டிருக்கும். கீழ் பகுதியில் சுண்டெலிகள் விரும்பி சாப்பிடக்கூடிய தேங்காயின் சிறு துண்டு அல்லது கருவாடு என்று ஏதாவது ஒரு உணவை, எலிப்பொறிக் கூண்டின் மேலிருந்து கீழ் நோக்கித் தொங்கிக் கொண்டிருக்கும் கம்பியின் கீழ் பகுதியில் செருகி வைத்து விடுவார்கள். இந்தக் கம்பியின் மேல் பகுதியில் திறந்து மூடக்கூடிய அமைப்பின் மேல் பகுதியை இலேசாகப் பிடித்தபடி வைத்து விடுவார்கள். இதனால் எலிப்பொறிக் கூண்டின் முன்பக்கம் திறந்திருக்கும். சுண்டெலி இந்தக் கூண்டின் முன்பகுதி வழியாக உள்ளே நுழைந்து கம்பியில் தொங்கிக் கொண்டிருக்கும் உணவுப் பொருளைச் சாப்பிடும் நோக்கத்தில் இழுக்க முயலும் போது, மேல் பகுதியில் இருக்கும் கம்பி விலகி முன்பகுதிக்கான சாய்வு அமைப்பு மூடிக் கொள்ளும். இரை தேடிச்சென்ற எலி உள்ளே மாட்டிக் கொள்ளும். மாட்டிக் கொண்ட எலிகளைப் பின்னர் விடுவித்துக் கொன்று விடுவர். தற்போதும் இந்த எலிப்பொறிக் கூண்டு தமிழ்நாட்டின் கிராமப்பகுதிகளில் பயன்பாட்டில் இருக்கின்றன.
# ஜெலாப்பாங்

**ஜெலாப்பாங்** என்பது (மலாய்: *Jelapang*; ஆங்கிலம்: *Jelapang*; சீனம்: *九洞*); மலேசியா, பேராக், கிந்தா மாவட்டத்தில் அமைந்துள்ள நகரம். அத்துடன் ஈப்போ மாநகரின் துணைநகரமும் ஆகும்.  
ஈப்போ மாநகரம் மிகத் துரிதமாக வளர்ச்சி பெற்று வருவதால், அதன் தாக்கம் இந்தத் துணைநகரத்தையும் பாதித்து உள்ளது.  
ஜெலாப்பாங் நகருக்கு அருகில் மெரு, சுங்கை ரோக்காம், பெக்கான் ரசாக்கி, தாசேக், கம்போங் தாவாஸ் போன்ற இடங்கள் உள்ளன.
# ஜெலாப்பாங்

## அமைவு

ஜெலாப்பாங் நகருக்கு அருகாமையில் பல தொழில்சாலைகள் உள்ளன. இங்கு ஜெலாப்பாங் தொழில்துறை வளாகமும் அமைந்துள்ளது. மலேசிய வடக்கு-தெற்கு நெடுஞ்சாலையின் பாதைவரிச் சாவடியும் இங்குதான் இருக்கின்றது.  
இந்தச் சாவடியில் அடிக்கடி விபத்துகள் நடைபெற்று வந்தன. அதனால், அந்தச் சாவடி இப்போது வேறு ஓர் இடத்திற்கு மாற்றம் கண்டுள்ளது.
# ஜெலாப்பாங்

## பொது

ஜெலாப்பாங் எனும் மலாய்ச் சொல்லுக்கு ’நெல் களஞ்சியம்’ என பொருள்படும். ஆனால், இங்கு நெல் விவசாயம் எதுவும் நடைபெறவில்லை. இந்த இடத்தைச் சுற்றிலும் முன்பு பல ரப்பர் தோட்டங்கள் இருந்தன. ஓரளவுக்கு ஈயமும் தோண்டி எடுக்கப் பட்டது. இப்போது பெரும்பாலான ரப்பர் தோட்டங்கள் மூடப்பட்டு விட்டன.
# ஜெலாப்பாங்

## பொது

### பன்னாட்டுத் தொழில்சாலைகள்

அந்த இடங்களில் பன்னாட்டுத் தொழில்சாலைகள் உருவாக்கப்பட்டு வருகின்றன. முன்பு, ரப்பர் தோட்டங்களில் வேலை செய்து வந்த இந்தியர்கள், பின்னர் தொழில்சாலைகளில் வேலை செய்தனர். இப்போது உள்நாட்டவர்கள் தொழில்சாலைகளில் வேலை செய்ய சுணக்கம் காட்டுகின்றனர்.  
அதனால், வெளிநாட்டில் இருந்து வங்காளதேசிகள், வியட்நாமியர்கள், மியன்மார்காரர்கள், இந்தோனேசியர்கள், நேபாளிகள், பாகிஸ்தானியர்கள், பிலிப்பைன்ஸ் நாட்டுக்காரர்கள், கம்போடியர்கள் போன்றவர்கள் வரவழைக்கப் பட்டு வேலைகளில் அமர்த்தப் படுகின்றனர்.
# நியூ சவுத் வேல்ஸ் துடுப்பாட்ட அணி

**நியூ சவுத் வேல்ஸ் துடுப்பாட்ட அணி** (தற்போதைய பெயர்: *நியூ சவுத் வேல்ஸ் ப்ளூஸ்*) என்பது ஆத்திரேலியாவின் நியூ சவுத் வேல்ஸ் மாநிலத் துடுப்பாட்ட அணியாகும். இது சிட்னி மாநகரத்தை அடிப்படையாகக் கொண்டது.
# நியூ சவுத் வேல்ஸ் துடுப்பாட்ட அணி

## போட்டிகள்

நியூ சவுத் வேல்ஸ் ப்ளூஸ் அணி ஆத்திரேலிய உள்நாட்டு முதல் தரப் போட்டித் தொடரில் 46 முறையும் ஒருநாள் போட்டித் தொடரில் ஒன்பது முறையும் வென்றுள்ளது. இந்த அணி 2009ஆம் ஆண்டு நடைபெற்ற சாம்பியன்ஸ் லீக் இருபது20 தொடரிலும் வெற்றி பெற்றுள்ளது. 2011ஆம் ஆண்டு நடைபெற்ற சாம்பியன்ஸ் லீக் இருபது20 தொடரில் அரையிறுதிச் சுற்று வரை முன்னேறியுள்ளது.
# நியூ சவுத் வேல்ஸ் துடுப்பாட்ட அணி

## இதையும் பார்க்க

- சாம்பியன்ஸ் லீக் இருபது20
# கிந்தா மாவட்டம்

**கிந்தா மாவட்டம்** (ஆங்கிலம்: *Kinta District*; சீனம்; 近打) என்பது மலேசியா, பேராக் மாநிலத்தில் உள்ள பத்து மாவட்டங்களில் ஒரு மாவட்டம் ஆகும். இந்த மாவட்டம் இரு மன்றங்களாகப் பிரிக்கப் பட்டுள்ளது. ஈப்போ மாநகர் மன்றம் (*Ipoh City Council*), பத்து காஜா மாவட்ட மன்றம் (*Batu Gajah District Council*) ஆகிய இரு நகர மன்றங்கள். ஈப்போ மாநகர் மன்றம், ஈப்போவில் தலைமையகத்தைக் கொண்டுள்ளது. பத்து காஜா மாவட்ட மன்றம், பத்து காஜா நகரத்தில் தலைமையகத்தைக் கொண்டுள்ளது.  
மலேசியாவில் மக்கள் தொகையின் பெருக்கத்தைப் பொருத்து ஒரு மாவட்ட மன்றம், ஒரு நகர மன்றமாக உயர்வு காண முடியும்.ஒரு நகர மனறம் ஒரு மாநகர் மன்றமாக மாற்றம் காண முடியும். *City Hall* எனப்படும் மாநகர் மாளிகையின் மூலமாக கோலாலம்பூர், வட கூச்சிங், கோத்தா கினாபாலு ஆகிய நகரங்கள் நிர்வாகம் செய்யப் படுகின்றன. மலேசியாவின் இதர மாநகரங்கள் மாநகர் மன்றங்களினால் நிர்வாகம் செய்யப்ப்படுகின்றன.  
18ஆம் நூற்றாண்டில் கிந்தா மாவட்டம் ஈய உற்பத்தியில் மிகவும் புகழ் பெற்று விளங்கியது. உலகத்திலேயே அதிகமான ஈயம் கிந்தா மாவட்டத்தில் தான் எடுக்கப்பட்டது.
# கிந்தா மாவட்டம்

## நிர்வாகப் பிரிவுகள்

கிந்தா மாவட்டம் 5 துணை மாவட்டங்களாகப் பிரிக்கப்பட்டு உள்ளது.  
- பெலாஞ்சா (Belanja)
- சுங்கை தெராப் (Sungai Terap)
- சுங்கை ராயா (Sungai Raia)
- தஞ்சோங் துவாலாங் (Tanjung Tualang)
- உலு கிந்தா (ஈப்போ புறநகர்ப் பகுதிகள்)
# கிந்தா மாவட்டம்

## அரசு

கிந்தா மாவட்டம் இரண்டு முக்கியப் பிரிவுகளாக பிரிக்கப்பட்டுள்ளது:  
1. பேராக் மாநில தலைநகரான ஈப்போவைத் தளமாகக் கொண்ட ஈப்போ நகராண்மைக் கழகம்.  
2. பத்து காஜா நகரத்தை மையமாகக் கொண்ட பத்து காஜா மாவட்ட மன்றம்.
# கிந்தா மாவட்டம்

## மக்கள் தொகை புள்ளிவிவரங்கள்

பின்வரும் கிந்தா மாவட்ட தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.
| கிந்தா மாவட்ட இனக்குழுக்கள்: 2010-ஆம் ஆண்டு கணக்கெடுப்பு |  |  |
| --- | --- | --- |
| மலாய்க்காரர்கள் | 308,998 | 41.5% |
| சீனர்கள் | 326,408 | 43.8% |
| இந்தியர்கள் | 107,554 | 14.4% |
| மற்றவர்கள் | 1,755 | 0.2% |
# கிந்தா மாவட்டம்

## மலேசிய நாடாளுமன்றம்

மலேசிய நாடாளுமன்றத்தில் கிந்தா மாவட்டப் பிரதிநிதிகளின் பட்டியல் (டேவான் ராக்யாட்) (2021). மலேசிய நாடாளுமன்றத்தின் மக்களவையை டேவான் ராக்யாட் என்று அழைக்கின்றனர். மலேசியத் தலைநகரமான கோலாலம்பூரில் நாடாளுமன்ற மாளிகை உள்ளது. அங்குதான் நாடாளுமன்றக் கூட்டங்கள் நடைபெறுகின்றன.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# கிந்தா மாவட்டம்

## பேராக் மாநில சட்டமன்றம்

பேராக் மாநில சட்டமன்றத்தில் கிந்தா மாவட்டப் பிரதிநிதிகள் (2021)  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# பத்து காஜா

**பத்து காஜா** (*Batu Gajah*), என்பது மலேசியா, பேராக் மாநிலத்தில் உள்ள ஒரு நகரமாகும். இந்த நகரம் ஈப்போ மாநகரம், தஞ்சோங் துவாலாங், துரோனோ, கிளேடாங், பூசிங், சிம்பாங் பூலாய் போன்ற இடங்களுக்கு மிக அருகாமையில் உள்ளது.  
பத்து காஜா நகரம் ஈப்போ மாநகரத்தில் இருந்து 24 கி.மீ. தொலைவில் இருக்கிறது. பேராக் சுல்தான் அசுலான் சா இங்குதான் பிறந்தார். இங்குதான் தன் தொடக்கக் கல்வியையும் பயின்றார். இந்த நகரம் 1870ஆம் ஆண்டில் தோற்றுவிக்கப்பட்ட நகரம் ஆகும். 1874-ஆம் ஆண்டில், பேராக் மாநிலத்தின் பிரித்தானிய முதல்வர் ஜேம்ஸ் பர்ச் இந்த நகரத்திற்கு வந்த போது, அங்கு ஈயச் சுரங்கங்கள் இருந்தன என்று குறிப்பிட்டுள்ளார்.
# பத்து காஜா

## வரலாறு

பத்து காஜா எனும் சொல் ஒரு மலாய்ச் சொல் ஆகும். *பத்து* என்றால் ’கல்’. *காஜா* என்றால் ’யானை’. யானைக் கல் என்பதே அதன் பொருள் ஆகும். முன்பு காலத்தில். கிந்தா ஆற்றின் மருங்கில் இரு பெரும் கல் பாறைகள் இருந்தன. யானைகளைப் போல வடிவம் கொண்ட அந்தக் கல் பாறைகள் உள்ளூர் கிராம மக்களால் செதுக்கப் பட்டவை.  
கிராம மக்கள் பயிர் செய்த கரும்புகளைக் காட்டு யானைகள் நாசம் செய்து வந்தன. அந்த யானைகளைப் பயமுறுத்துவதற்காகக் கல் பாறைகள் செதுக்கி வைக்கப் பட்டன எனும் நாட்டுப்புறக் கதை இங்கு உள்ளது.
# பத்து காஜா

## வரலாறு

### பழைமை வாய்ந்த சீக்கிய கோயில்

பத்து காஜா ஈயச் சுரங்கங்களுக்குப் பெயர் பெற்ற இடமாகும். சீனாவில் இருந்து இங்கு வந்து குடியேறிய சீனர்கள், ஈயச் சுரங்கங்களில் வேலை செய்தனர். அதனால், இன்றும் இந்த நகரில் அதிகமான சீனர்களைக் காண முடிகின்றது. சங்காட் எனும் இடத்தில் ஓர் இந்தியக் குடியிருப்பு பகுதியும் உள்ளது.  
இங்கு அதிகமான இந்தியர்களும் சீக்கியர்களும் வாழ்கின்றனர். பேராக் மாநிலத்தில் மிகவும் பழைமை வாய்ந்த சீக்கிய கோயில் இங்குதான் உள்ளது. இரண்டாவது உலகப் போருக்கு முன்னர் இங்கு ஓர் ஆங்கிலப் பள்ளி கட்டப்பட்டது. அதன் பெயர் அரச ஆங்கிலப் பள்ளி. *Government English School (GES).*
# பத்து காஜா

## வரலாறு

### கெல்லிஸ் மாளிகை

இப்போது சுல்தான் யூசோப் பள்ளி என்று பெயர் மாற்றம் கண்டுள்ளது. இப்போதைய பேராக் சுல்தான் இந்தப் பள்ளியில் தான் தன் தொடக்கக் கல்வியைப் பயின்றார். அப்பள்ளியைத் தோற்றுவித்தவர் மலையப் பெருமாள் பிள்ளை என்பவராகும்.  
பத்து காஜா ஓர் அமைதியான நகரம். பணி ஓய்வு பெற்றவர்களுக்கு பொருத்தமான இடம் என்று பரவலாகப் பேசப் படுகிறது.  
இங்கு கிளியர்வாட்டர் சங்சுவரி (*Clearwater Sanctuary Golf Course*) எனும் பெயரில் ஓர் அழகிய குழிப்பந்தாட்டத் திடல் உள்ளது. அதற்கும் அப்பால், மலேசியாவில் புகழ்பெற்ற கெல்லீஸ் கோட்டையகம் உள்ளது. இந்த மாளிகை சர் வில்லியம் கெல்லி என்பவரால் 1915-ஆம் ஆண்டு கட்டப் பட்டது. இவர் தம்மிடம் வேலை செய்த இந்தியத் தொழிலாளர்களுக்கு ஒரு கோயிலையும் கட்டிக் கொடுத்தார்.
# பத்து காஜா

## தொழில்துறை

### கனரகத் தொழில்சாலைகள்

- கிராமட் தொழில்பேட்டை
- சிம்பாங் பூலாய் தொழில்பேட்டை
- துங்சன் தொழில்பேட்டை
- பெங்காலான் தொழில்பேட்டை
- ஜாலான் சங்காட் லாராங் தொழில்பேட்டை
- ஜாலான் போத்தா-துரோனோ தொழில்பேட்டை
# பத்து காஜா

## தொழில்துறை

### நடுத்தர தொழில்சாலைகள்

- பெம்பான் தொழில்பேட்டை
- பெராபுட் தொழில்பேட்டை
- சிபூத்தே தொழில்பேட்டை
# பத்து காஜா

## தொழில்துறை

### இலகுரக தொழில்சாலைகள்

- பத்து காஜா பெர்டானா தொழில்பேட்டை
# பத்து காஜா

## தமிழ்ப்பள்ளிகள்

- கிந்தா கிலாஸ் தமிழ்ப்பள்ளி - SJK (T) Ladang Kinta Kellas
- சங்காட் தமிழ்ப்பள்ளி - SJK (T) Changkat
- கிந்தாவெளி தமிழ்ப்பள்ளி - SJK (T) Ladang Kinta Valley
# மகிழ்ச்சி

1. REDIRECTஇன்பம்
:
: மகிழ்ச்சி என்பது உலகில் எல்லராலும் விரும்பப்படுவது.ஆனால் எல்லாருக்கும் முழுவதும் கிடைப்பது இல்லை.
உன்மையான மகிழ்ச்சியை பெருவது சிலரெ..நாம் அனுபவிக்கும் மகிழ்ச்சி அனைத்தும் உன்மையனது .ஆனால் மகிழ்ச்சியைப் பெரும் வழி சரியனதாக தெரியவில்லை. ஏனென்ரால் உயிர் இருப்பவை மட்டுமெ மகிழ்ச்சியை கொடுக்கும். அதன் அடிப்படையில் உலக இயக்கம் நடக்கிரது, இப்பொழுது உயிர் இருப்பவைகலிடம் மகிழ்வை பெருவதில் அனைவரும் வருவதில்லை.ஏனென்ரால் அனைவரும் உயிர் இல்லதவைகலிடமிருத்தெ மகிழ்ச்சியை அனுபவிக்கின்ரனர் விரும்புகின்ரனர் எ.கா. தொலைக்காட்சி,தொலைப்பேசி,திரைப்படம்,வகனம் ஓட்டுவது,பாட்டு கேட்பது .ஆகியவை அகும். மனிதன் மனிதனிடமெ அதிகம் உன்மையன மகிழ்வை பெர முடியும். ஆனால் சுயநலம்,தான் என்கின்ர அகந்தை போன்ரவை மனிதனை மனிதனிடமிருந்து அவனை விலக்குகின்ரது ஆனால் விலங்குகலிடமும் உன்மையான மகிழ்சியை அனுபவிக்கலம்.ஆனால் நாம் அவைகலை அன்புடன் நடத்த வேன்டும்.எப்பொழுதும் உயிர் இல்லதாவைகலிடம் கிடைக்கும் மகிழ்ச்சி உன்மையானது இல்லை, நிலையனதும் இல்லை. அதனால் நாம் அனைவரும் உயிர்கலிடத்து உன்மையான அன்பை கொடுத்து உன்மையான மகிழ்வை பெருவோம்.
# ஏஜ் ஆஃப் எம்பயர்ஸ்

**ஏஜ் ஆஃப் எம்பயர்ஸ்** (*Age of Empires*) என்பது தொடர் கணினி விளையாட்டுகள் ஆகும். ஆன்செம்பிள் ஸ்டுடியோஸ் நிறுவனத்தால் உருவாக்கப்பட்டு மைக்ரோசாப்ட் ஸ்டுடியோவால் 1997 வெளியிடப்பட்டது. ஏஜ் ஆஃப் எம்பயர்ஸ்-க்கு பிறகு ஏழு பதிப்புகள் வெளியிடப்பட்டுள்ளன. இது ஒரு வரலாற்று நிகழ்நேர வியூக விளையாட்டு. இவ்விளையாட்டில் இரண்டு விதமாக விளையாடலாம் - ஒன்று ஏதாவதொரு வரைபடத்தில் ஆடும் ஆட்டம் மற்றொன்று தொடர்ச்சியான விளையாட்டு (campaign).  
ஏஜ் ஆஃப் எம்பயர்ஸ் I ஆனது வரலாற்று காலங்களில் ஐரோப்பா மற்றும் ஆசியாவில் நடந்த நிகழ்வுகளை அடிப்படையாக் கொண்டது. ஏஜ் ஆஃப் எம்பயர்ஸ் கற்காலம் முதல் தற்காலம் வரை நடக்கும் நிகழ்வுகளை அடிப்படையாக கொண்டது.அதன் விரிவாக்கமான தி ரைஸ் ஆஃப் ரோம் ஆனது ரோம் நாட்டு அரசரின் எழுச்சியைப் பற்றியது.தி ஏஜ் ஆஃப் கிங்ஸ் ஆனது இரண்டாவது தொடராகும்.அதன் விரிவாக்கம் தி கன்கொயரர்ஸ்(Conquerors) ஸ்பெயின் மற்றும் மெக்சிகோ வில் நடைபெறும் நிகழ்வுகளை அடிப்படையாக கொண்டது.அதன் பிறகு மூன்றாவது தொடர் ஏஜ் ஆஃப் எம்பயர்ஸ் III வெளி வந்தது.இதன் விரிவாக்கம் தி வார்ச்சீஃப்ஸ் மற்றும் ஆசியன் டயனஸ்டிஸ்.இவை முறையே ஐரோப்பா மற்றும் ஆசியாவில் நடக்கும் நிகழ்வுகளை அடிப்படையாக கொண்டது.இவை அமெரிக்காவில் ஐரோப்பிய குடியேற்றம் நடந்த காலத்தை அடிப்படையாக கொண்டது.தற்பொழுது ஏஜ் ஆஃப் எம்பயர்ஸ் ஆன்லைன் வெளிவந்துள்ளது
# ஏஜ் ஆஃப் எம்பயர்ஸ்

### விளையாட்டுத் தொடர்களின் பட்டியல்

- ஏஜ் ஆஃப் எம்பயர்ஸ்: தி ரைஸ் ஆஃப் ரோம்
- ஏஜ் ஆஃப் எம்பயர்ஸ் II: தி ஏஜ் ஆஃப் கிங்ஸ்; தி கன்கொயரர்ஸ்
- ஏஜ் ஆஃப் எம்பயர்ஸ் III :தி வார்ச்சீஃப்ஸ்; ஆசியன் டயனஸ்டிஸ்
- ஏஜ் ஆஃப் மைதாலஜி: தி டைடன்ஸ்
# ஏர்ட்சுபிரங் – ரசல் விளக்கப்படம்

**ஏர்ட்சுபிரங் – ரசல் விளக்கப்படம்** (*Hertzsprung–Russell diagram*) என்பது விண்மீன்களின் ஒளிர்வளவு, நிறம், வெளிப்பரப்பு வெப்பம் என்பவற்றிற்கிடையேயுள்ள தொடர்புகளைக் காட்டும் ஒரு சிதறல் விளக்கப்படம் ஆகும். இதை எச்.ஆர் விளக்கப்படம் என்றும் சொல்லுவதுண்டு. இவ்விளக்கப்படம் 1910இல் ஐனர் ஏர்ட்சுபிரங் (Ejnar Hertzsprung) மற்றும் என்ரி நோரிசு ரசல் (Henry Norris Russell) என்பவர்களால் உருவாக்கப்பட்டது, இது விண்மீன்களின் படிவளர்ச்சியை விளங்கிக்கொள்ள பெரிதும் உதவுகின்றது.
# ஏர்ட்சுபிரங் – ரசல் விளக்கப்படம்

## விளக்கப்பட விவரம்

ஏர்ட்சுபிரங் – ரசல் வரைபடத்தில் ஒவ்வொரு விண்மீன்களும் புள்ளிகளாகக் குறிக்கப்படுகின்றன. இது விண்மீன்களின் படமோ அல்லது அவை அமைந்துள்ள இடத்தைக் குறிக்கும் இடவரைபடமோ அல்ல. இவ்விளக்க வரைபடத்தில் ஒவ்வொரு விண்மீன்களும் அவற்றின் ஒளிரும் தன்மையை, நிறத்தை, வெப்பத்தைப் பொறுத்து தமக்குரிய இடத்தைக் கொண்டுள்ளன. எண்ணற்ற விண்மீன்கள் இருந்தாலும் மனிதர்களால் அறியப்பட்ட பெரும் எண்ணிக்கையிலான விண்மீன்கள் இங்கே காட்டப்படுகின்றது. ஒரு புள்ளியின் அமைவிடம் இரண்டு காரணிகளை உணர்த்துகின்றன: விண்மீனின் ஒளிர்வளவு (அல்லது தனியப் பருமன்), வெப்பநிலை  
இவ்விளக்க வரைபடத்தின் செங்குத்து அச்சு விண்மீனின் ஒளிர்வளவு (luminosity) அல்லது தனியப் பருமனைக் குறிக்கின்றது. வானியலில் ஒளிர்வளவு எனும்போது, ஒரு செக்கனில் விண்மீன் வெளிவிடும் ஆற்றலின் அளவைக் குறிப்பதாகும். புவியில் இருந்து நோக்கும்போது எல்லா விண்மீன்களும் ஒரே மாதிரியாக ஒளிர்வதில்லை, சில ஒளிர்வு கூடியனவாக, சில ஒளிர்வு குன்றியனவாக உள்ளன. தனியப் பருமன் எனும் அளவீடு விண்மீனின் தனித்துவமான ஒளிர்வை அளக்கப்பயன்படுவதாகும். இரண்டு சந்தர்ப்பங்களிலும் அளவுகள் ஒரு குறிப்பிட்ட ஒளிர்வை (எமது கதிரவன் ஒளிர்வளவு = 1) வைத்தே விகிதங்களாகப் பெறப்படுகின்றன.  
இவ்விளக்க வரைபடத்தின் கிடை அச்சு விண்மீனின் மேற்பரப்பு வெப்பத்தின் அளவு (கெல்வின்களில்) ஆகும். வரைபடத்தில் வெப்பநிலை கூடிய விண்மீன்கள் இடதுபக்கத்திலும் குளிர்வான விண்மீன்கள் வலது புறத்திலும் உள்ளன. விண்மீன்கள் வெப்பநிலையைப் பொறுத்து வெவ்வேறு நிறங்களை ஒளிர்வனவாக உள்ளன. ஒரு விண்மீனின் நிறமாலை வகுப்பு அதன் நிறமண்டலத்தின் வெப்பநிலையைப் பொறுத்து மாறுபடுகின்றது. சிவப்பு, நீலம், மஞ்சள் போன்ற நிறங்களில் விண்மீன்கள் ஒளிர்கின்றன. இவ்வகைப்பாடு O, B, A, F, G, K, M ஆகிய இலத்தீன் குறியீடுகளால் குறிக்கப்படுகின்றன. இங்கு “O “ வெப்பம் மிகவும் கூடியது, “M” வெப்பம் குறைந்தது. “O” விலிருந்து “M” இற்குச் செல்கையில் வெப்பம் குறைந்து கொண்டு செல்கின்றது. இவற்றை வைத்தே விண்மீன்கள் வகைப்படுத்தப்படுகின்றன.  
விண்மீன் மோர்கன்-கீனன் வகைப்பாட்டில் ஒளிர்வளவை, விண்மீனின் ஆரையைப் பொறுத்து உரோமன் இலக்கத்தில் வகைப் படுத்தப்படுகின்றன. ஒவ்வொன்றும் தமக்குரிய சிறப்புப் பெயர்களைக் கொண்டுள்ளன. மிகப்பெரியனவற்றை பூதம் (giant) என்றும் சிறியனவற்றைக் குள்ளன் அல்லது குறுமீன் (dwarf) என்றும் குறிப்பிடுவதுண்டு.  
ஒளிர்வளவைப் பொறுத்து பின்வருமாறு விண்மீன்கள் அழைக்கப்படுகின்றன:  
- **0** மிகைஒளிர் பூதம் (hypergiants)
- **I** மீஒளிர் பூதம் (supergiants)
- **Ia-0**
- **Ia**
- **Iab**
- **Ib**
- **II** ஒளிர் பூதம் (bright giants)
- **III** இயல்பொளிர் பூதம் (normal giants)
- **IIIa**
- **IIIab**
- **IIIb**
- **IV** தாழ் ஒளிர் பூதம் (subgiants)
- **IVa**
- **IVb**
- **V** முதன்மைத் தொடர் விண்மீன்கள் (குள்ளர்கள்) (main sequence stars (dwarfs) )
- **Va**,
- **Vab**
- **Vb**,
- "**Vz**",
- **VI** தாழ் குள்ளர்கள் (subdwarfs.)
- **VII** வெண் குள்ளர்கள் white (dwarfs.)
# ஏர்ட்சுபிரங் – ரசல் விளக்கப்படம்

## விளக்கப்பட கணிப்பு

இடது மேற்பகுதியில் உள்ள விண்மீன் மிகவும் வெப்ப நிலை கூடியதாகவும் மிக்க ஒளிர்வு கூடியதாகவும் இருக்கும்; வலது மேற்பகுதியில் உள்ள விண்மீன் குளிர்வானதாக, ஆனால் மிக்க ஒளிர்வுடையதாக இருக்கும். இடது கீழ்ப் பகுதியில் உள்ள விண்மீன்கள் வெப்பம் கூடியன ஆனால் ஒளிர்வு குன்றியனவாக இருக்கும். எடுத்துக்காட்டாக, கதிரவனின் ஒளிர்வளவு = 1 ; நிறமாலை = G (மஞ்சள்) ; மேற்பரப்பு வெப்பநிலை = 5300 – 6000 கெல்வின்கள்
# தங்கச் சுருள்

வடிவவியலில் **தங்கச் சுருள்** (*Golden spiral*) என்பது தங்க விகிதத்தை வளர்ச்சிக் காரணியாகக் கொண்ட ஒரு மடக்கைச் சுருளாகும். ஒரு தங்கச் சுருளின் அகலம் அதன் ஒவ்வொரு கால் வட்டத் திருப்பத்திற்கும் அளவு அதிகரிக்கிறது.
# தங்கச் சுருள்

## வாய்ப்பாடு

தங்கச் சுருளின் போலார் சமன்பாடானது மற்ற மடக்கைச் சுருள்களின் சமன்பாடுகளைப் போன்றே அமைகிறது. ஆனால் ஒரேயொரு வேறுபாடு உண்டு. வளர்ச்சிக் காரணி - ன் மதிப்பில் தங்கச் சுருளானது மற்ற மடக்கைச் சுருள்களில் இருந்து வேறுபடுகிறது.  
:<math>r = ae^{b\theta}\,</math>  
அல்லது  
:<math>\theta = \frac{1}{b} \ln(r/a),</math>  
இயற்கை மடக்கையின் அடிமானம், ஒரு குறிப்பில்லா நேர்ம மெய் மாறிலி மற்றும் ஒரு செங்கோணம் (ஒரு கால் வட்டத்திருப்பம் -இரு திசைகளிலும்) என்றபடியுள்ள :  
:<math>e^{b\theta_\mathrm{}}\, = \phi</math>  
எனவே -ன் மதிப்பு:  
:<math>b = {\ln{\phi} \over \theta_\mathrm{}}.</math>  
செங்கோணமானது பாகைகளில் (90°) அல்லது ரேடியனில் (<math>\textstyle\frac{\pi}{2}</math>) அளக்கப்படுவதைப் பொறுத்து -ன் எண் மதிப்பு அமையும்; அதன் குறி, செங்கோணம் அளக்கப்படும் திசையைப் பொறுத்து அமையும். எனவே <math>b</math> -ன் தனியளவு:
:<math>|b| = {\ln{\phi} \over 90} = 0.0053468\,</math> ( -பாகைகளில்);  
:<math>|b| = {\ln{\phi} \over \pi/2} = 0.306349\,</math> ( ரேடியன்களில்).  
தங்கச் சுருள் மற்றும் மடக்கைச் சுருளுக்கான வேறொரு சமன்பாடு:  
:<math>r = ac^{\theta}\,</math>  
இங்கு மாறிலி -ன் மதிப்பு:  
:<math>c = e^b\,</math>  
தங்கச் சுருளுக்கு, -ன் மதிப்பு:  
:<math>c = \phi ^ \frac{1}{90} \doteq 1.0053611</math> ( -பாகையில்)  
:<math>c = \phi ^ \frac{2}{\pi} \doteq 1.358456.</math> ( ரேடியனில்)
# தங்கச் சுருள்

## தோராயமான தங்கச் சுருள் அமைப்புகள்

கிட்டத்தட்ட தங்கச் சுருள் போன்ற அமைப்புகள் பல உள்ளன. இவை பெரும்பாலும் தவறுதலாக தங்கச் சுருள்களாக கருதப்பட்டு விடுவதும் உண்டு.  
எடுத்துக்காட்டு:  
ஒரு சுழலும் செவ்வகப் படம் கிட்டத்தட்ட தங்கச் சுருளைப் போன்றே இருக்கும். இந்த சுழலும் செவ்வகப் படத்தில் தங்கச் செவ்வகங்களைச் சுருட்டும்போது ஏற்படும் சதுரத்தின் எதிர் முனைகள் கால் வட்டங்களால் இணைக்கப்படுகின்றன. இதன் விளைவு உண்மையான தங்கச் சுருளைப் போன்று தோற்றமளிக்கும்.  
மற்றொரு எடுத்துக்காட்டு, பிபனாச்சி சுருளாகும். இது ஒரு மடக்கைச் சுருள் அல்ல. தொடர்ந்து கூடிக்கொண்டே போகும் ஃபிபனாச்சி எண்களை ஆரங்களாகக் கொண்ட கால்வட்டவில் தொடர்களால் ஆனது இச்சுருள். ஒவ்வொரு கால் வட்டத் திருப்பத்திற்கும் இச்சுருளின் அகலம் வளரும் காரணி அல்ல, ஃபிபனாச்சித் தொடரிலுள்ள ஒரு உறுப்புக்கும் அதற்கு முந்தைய உறுப்புக்குமுள்ள விகிதம்தான் இச்சுருளின் அகலத்தின் வளர்ச்சிக் காரணியாக அமையும். ஃபிபனாச்சித் தொடரில் அடுத்தடுத்துள்ள இரு உறுப்புகளுக்கிடையே உள்ள விகிதங்கள் கிட்டத்தட்ட φ -ன் மதிப்பிற்கு மிகமிக அருகில் உள்ளதால், ஃபிபனாச்சி சுருளானது கிட்டத்தட்ட தங்கச் சுருளைப் போன்றே தோற்றமளிக்கிறது.
# தங்கச் சுருள்

## இயற்கையில்

மடக்கைச் சுருளின் தோராயத் தோற்றங்கள் பலவற்றை இயற்கையில் காண இருக்கலாம். (எடுத்துக்காட்டு: சுருள் விண்மீன் திரள்கள்). சிலசமயங்களில் *நாட்டிலஸ் ஓடுகள்* தங்கச் சுருள் வடிவில் அகலமாகின்றன என்பதால் அவை மற்றும் ஃபிபனாச்சித் தொடரோடு தொடர்புடையன எனக் கூறப்படுகிறது. உண்மையில் நாட்டிலஸ் ஓடுகள் (மற்றும் பல மெல்லுடலிகள்) மடக்கைச் சுருள் போன்ற வளர்ச்சியைக் கொண்டிருந்தாலும் அவை தங்கச் சுருளிலிலிருந்து சற்றே மாறுபட்டவையாகத்தான் உள்ளன. இந்தச் சுருள் அமைப்பு, உயிரினங்கள் வடிவமைப்பு மாறாமல் வளர வழிவகுக்கிறது. இயற்கையில் காணப்படும் சுருள்களில் தங்கச் சுருள்கள் ஒரு சிறப்புவகையாகும்.
# லீ ஹாஜ்சன்

**லீ ஹாஜ்சன் ** (* Lee Hodgson *, பிறப்பு: சூன் 29 1986 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டிகளிலும், இரண்டு இருபதுக்கு -20 போட்டிகளிலும் கலந்து கொண்டுள்ளார். 2008-2010 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# லீ ஹாஜ்சன்

## வெளி இணைப்பு

லீ ஹாஜ்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஜேம்ஸ் ஹாஜ்சன் (துடுப்பாட்டக்காரர், பிறப்பு 1969)

**ஜேம்ஸ் ஹாஜ்சன் ** (* James Hodgson *, பிறப்பு: ஏப்ரல் 30 1969 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1994 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் ஹாஜ்சன் (துடுப்பாட்டக்காரர், பிறப்பு 1969)

## வெளி இணைப்பு

ஜேம்ஸ் ஹாஜ்சன் (துடுப்பாட்டக்காரர், பிறப்பு 1969) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஜேம்ஸ் ஹாஜ்சன் (துடுப்பாட்டக்காரர், பிறப்பு 1972)

**ஜேம்ஸ் ஹாஜ்சன் ** (* James Hodgson *, பிறப்பு: ஏப்ரல் 30 1969 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார். 1994 ல், முதல்தர துடுப்பாட்டப் போட்டிகளில் பங்குகொண்டார்.
# ஜேம்ஸ் ஹாஜ்சன் (துடுப்பாட்டக்காரர், பிறப்பு 1972)

## வெளி இணைப்பு

ஜேம்ஸ் ஹாஜ்சன் (துடுப்பாட்டக்காரர், பிறப்பு 1972) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# எட்வார்ட் ஹோர்ஸ்மன்

**எட்வார்ட் ஹோர்ஸ்மன் ** (* Edward Horsman *, பிறப்பு: பிப்ரவரி 8 1807, இறப்பு: நவம்பர் 30 1876), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1827-1829 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# எட்வார்ட் ஹோர்ஸ்மன்

## வெளி இணைப்பு

எட்வார்ட் ஹோர்ஸ்மன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஹென்ரி ஹோர்டன்

**ஹென்ரி ஹோர்டன் ** (* Henry Horton *, பிறப்பு: ஏப்ரல் 18 1923 , இறப்பு: நவம்பர் 2 1998), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 417 முதல்தர துடுப்பாட்டப் போட்டிகளிலும், 13 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1946-1967 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹென்ரி ஹோர்டன்

## வெளி இணைப்பு

ஹென்ரி ஹோர்டன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஜான் ஹியூக்ஸ்

**ஜான் ஹியூக்ஸ் ** (*John Hughes *, பிறப்பு: மே 3 1971 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 20 முதல்தர துடுப்பாட்டப் போட்டிகளிலும், 21 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1990-1997ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜான் ஹியூக்ஸ்

## வெளி இணைப்பு

ஜான் ஹியூக்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஜார்ஜ் லாங்டன் ஹொட்கின்சன்

**ஜார்ஜ் லாங்டன் ஹொட்கின்சன் ** (*George Langton Hodgkinson *, பிறப்பு: பிப்ரவரி 13 1837 , இறப்பு: பிப்ரவரி 16 1915), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டியில் கலந்து கொண்டுள்ளார். == வெளி இணைப்பு ==
ஜார்ஜ் லாங்டன் ஹொட்கின்சன் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஹாஜ்சன் (ஹாம்செயார் துடுப்பாட்டக்காரர்)

**ஹாஜ்சன் ** (* Hodgson*, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1817 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஹாஜ்சன் (ஹாம்செயார் துடுப்பாட்டக்காரர்)

## வெளி இணைப்பு

ஹாஜ்சன் (ஹாம்செயார் துடுப்பாட்டக்காரர்) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# கில்பேர்ட் ஹொட்கின்சன்

**கில்பேர்ட் ஹொட்கின்சன் ** (*Gilbert Hodgkinson *, பிறப்பு: பிப்ரவரி 19 1913, இறப்பு: சனவரி 7 1987), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 19 முதல்தர துடுப்பாட்டப் போட்டிகளில் கலந்து கொண்டுள்ளார். 1935-1946 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கில்பேர்ட் ஹொட்கின்சன்

## வெளி இணைப்பு

கில்பேர்ட் ஹொட்கின்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ரிச்சார்ட் ஹொட்கின்சன்

**ரிச்சார்ட் ஹொட்கின்சன் ** (*Richard Hodgkinson *, பிறப்பு: திசம்பர் 9 1983 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 2007 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
# ரிச்சார்ட் ஹொட்கின்சன்

## வெளி இணைப்பு

ரிச்சார்ட் ஹொட்கின்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# மார்க் ஹாஜ்கிஸ்

**மார்க் ஹாஜ்கிஸ் ** (*Mark Hodgkiss *, பிறப்பு: சனவரி 10 1977), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2001 ல், ஏ-தர துடுப்பாட்டப் போட்டிகளில் பங்குகொண்டார்.
# மார்க் ஹாஜ்கிஸ்

## வெளி இணைப்பு

மார்க் ஹாஜ்கிஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# அலன் ஹாஜ்சன்

**அலன் ஹாஜ்சன் ** (*Alan Hodgson *, பிறப்பு: அக்டோபர் 27 1951 ) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 99 முதல்தர துடுப்பாட்டப் போட்டிகளிலும், 127 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1970-1979 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அலன் ஹாஜ்சன்

## வெளி இணைப்பு

அலன் ஹாஜ்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஜெப்ரி ஹாஜ்சன்

**ஜெப்ரி ஹாஜ்சன் ** (* Geoffrey Hodgson *, பிறப்பு: சூலை 24 1938), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1964-1965 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஜெப்ரி ஹாஜ்சன்

## வெளி இணைப்பு

ஜெப்ரி ஹாஜ்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# கோர்டன் ஹாஜ்சன்

**கோர்டன் ஹாஜ்சன் ** (* Gordon Hodgson *, பிறப்பு: ஏப்ரல் 16 1904, இறப்பு: சூன் 14 1951), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 56 முதல்தர துடுப்பாட்டப் போட்டிகளில் கலந்து கொண்டுள்ளார்.1928-1933 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# கோர்டன் ஹாஜ்சன்

## வெளி இணைப்பு

கோர்டன் ஹாஜ்சன் கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# இயன் ஹாஜ்சன்

**இயன் ஹாஜ்சன் ** (*Ian Hodgson *, பிறப்பு: பிப்ரவரி 24 1960 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 27 முதல்தர துடுப்பாட்டப் போட்டிகளிலும், 11 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1981-1983 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# இயன் ஹாஜ்சன்

## வெளி இணைப்பு

இயன் ஹாஜ்சன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஐசாக் ஹாஜ்சன்

**ஐசாக் ஹாஜ்சன் ** (* Isaac Hodgson *, பிறப்பு: நவம்பர் 15 1828, இறப்பு: நவம்பர் 24 1867), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது முதல்தர துடுப்பாட்டப் போட்டிகளில் கலந்து கொண்டுள்ளார்.1852-1866 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ஐசாக் ஹாஜ்சன்

## வெளி இணைப்பு

ஐசாக் ஹாஜ்சன் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# ஹவார்ட் (கென்ட் துடுப்பாட்டக்காரர்)

**ஹவார்ட் ** (* Howard *, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.1740 களில், முதல்தர துடுப்பாட்டப் போட்டிகளில் பங்குகொண்டார்.
# ஹவார்ட் (கென்ட் துடுப்பாட்டக்காரர்)

## வெளி இணைப்பு

ஹவார்ட் (கென்ட் துடுப்பாட்டக்காரர்) விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 14, 2011.
# முல்லைப் பெரியாறு அணைப் போராட்டம்

**முல்லைப் பெரியாறு அணைப் போராட்டம்** என்பது முல்லைப் பெரியாறு அணையை இடித்துவிட்டு அதற்கு மாற்றாகப் புதிய அணை கட்ட வேண்டும் என்ற கேரள அரசின் போக்கைக் கண்டித்து தமிழ்நாட்டில் பல இடங்களிலும் நடக்கும் போராட்டங்களையும் தமிழ்நாட்டின் எதிர்ப்புப் போக்கைக் கண்டித்து கேரளத்தின் எல்லை ஓரங்களில் நடக்கும் போராட்டங்களையும் குறிக்கும்.
# முல்லைப் பெரியாறு அணைப் போராட்டம்

## பின்னணியும் கட்டுமானமும்

தமிழ்நாட்டிலுள்ள, தேனி, மதுரை, திண்டுக்கல், சிவகங்கை மற்றும் இராமநாதபுரம் எனும் ஐந்து மாவட்டங்களின் விவசாயம் மற்றும் குடிநீர்ப் பயன்பாட்டுக்கு பெரிதும் உதவி வரும் முல்லைப் பெரியாறு அணை கேரள மாநிலத்தில் இடுக்கி மாவட்டத்தில் அமைந்துள்ளது.  
ஆங்கிலேய ஆட்சிக்காலத்தில் ஆங்கிலேய அரசுக்கும், திருவாங்கூர் சமஸ்தான மன்னர் விசாகம் திருநாள் ஆகியோர்க்கு இடையே ஏற்பட்ட ஒப்பந்தத்தின்படி 999 ஆண்டுகளுக்கு அணையைக் கட்டிப் பராமரித்துக் கொள்வதுடன் அந்த அணையிலிருந்து கிடைக்கும் நீரைப் பயன்படுத்திக் கொள்ளும் உரிமையும் ஆங்கிலேய அரசுக்கு அளிக்கப்பட்டது. இதன்படி ஆங்கிலேய ஆட்சிக்காலத்தில் பல்வேறு திட்ட மதிப்பீடுகள் செய்யப்பட்டு அணை கட்டப்பட்டது. இந்த அணை கட்டுமானக் காலத்தில் ஏற்பட்ட வெள்ளப் பெருக்கு மற்றும் நோய் பரவலால் தொழிலாளர்கள் 483 பேர் உயிரிழந்த நிலையில் இந்த அணைக் கட்டுமானச் செலவுக்கு அதிகப்படியாக நிதி ஒதுக்கித்தர ஆங்கிலேய அரசு மறுத்தது. இந்நிலையில் ஆங்கிலேய அரசின் கட்டுமானப் பொறியாளராக இருந்த இராணுவப் பொறியாளரான கர்னல் ஜான் பென்னிகுவிக் இந்த அணையை ஆங்கிலேய அரசின் உதவியின்றி கட்ட முடிவு செய்தார். இதற்காக அவரது மனைவியின் நகைகள் அனைத்தையும் விற்றதுடன், இங்கிலாந்திற்குத் திரும்பிச் சென்று அங்கிருந்த அவரது சொத்துக்களையும் விற்றுப் பணத்தைச் சேர்த்துக் கொண்டு திரும்பினார். அவரது சொந்தப் பணத்தில் முல்லைப் பெரியாறு அணையைக் கட்டி முடித்தார்.
# முல்லைப் பெரியாறு அணைப் போராட்டம்

## ஒப்பந்தம்

இந்த அணை ஆங்கிலேய அரசுக்கும், திருவாங்கூர் சமஸ்தானத்திற்கும் இடையில் ஏற்பட்ட ஒப்பந்தத்தின்படி இந்திய சுதந்திரத்துக்குப் பின்பு தமிழ்நாடு அரசுக்கும், கேரள மாநில அரசுக்கும் இடையிலான ஒப்பந்தமாக உள்ளது. இந்த அணை நில அதிர்வால் பாதிப்படைந்துள்ளதாக மலையாள மனோரமா எனும் இதழ் 1979 ஆம் ஆண்டு வெளியிட்ட செய்தியால் அணையின் முழு நீர்த்தேக்க அளவான 152 அடியிலிருந்து குறைக்கப்பட்டது. இதனால் கேரள அரசு முல்லைப் பெரியாறு அணையைப் பலப்படுத்திய பின்னர் தான் 152 அடிக்கு நீர்த்தேக்க அளவை உயர்த்த வேண்டும் என தெரிவித்தது. இதற்காக தமிழ்நாடு அரசு அணையைப் பலப்படுத்தும் வேலைகளைச் செய்து முடித்தது.
# முல்லைப் பெரியாறு அணைப் போராட்டம்

## கருத்து வேறுபாடு

கேரள அரசு நீர்த்தேக்க அளவை 136 அடிக்கு மேல் உயர்த்த எதிர்ப்பு தெரிவித்ததை அடுத்து இந்த அணை குறித்து இரு மாநில அரசுகளுக்குமிடையே கருத்து வேறுபாடுகளும், இதைத் தொடர்ந்து இரு மாநிலங்களுக்குமிடையிலான மக்களுக்குமிடையில் போராட்டங்கள் தொடங்கின.
# முல்லைப் பெரியாறு அணைப் போராட்டம்

## பொருளாதாரம்

கேரள மக்களுக்குத் தேவையான உணவுப் பொருள்,ரப்பர் தொழிலுக்கு தேவையான இரும்பு வார்ப்படங்கள்,மற்றும் மின் சாதன பொருட்களுக்கு தமிழகத்தையே சார்ந்துள்ளனர்.
# முல்லைப் பெரியாறு அணைப் போராட்டம்

## நீர்பிடிப்புபகுதி

அணையில் 155 அடி உயரத்துக்கு தண்ணீர் தேங்கும்போது நீர்ப்பரப்பு 8,591 ஏக்கர்  
நீர்உயரம் 136 அடியாக இருக்கும்போது நீர்ப்பரப்பு 4,678 ஏக்கர்.  
3,913 ஏக்கர் நிலப்பரப்பு கடந்த பல ஆண்டுகளாக நீரில் மூழ்காமல் இருக்கிறது  
136 அடிக்கு மேலாக தண்ணீரைத் தேக்கினால் இந்த ஆக்கிரமிப்புப் பகுதியில் கட்டப்பட்ட விடுதிகள் தண்ணீரில் மூழ்கும்.  
கேரள பகுதி நீர் தேவைக்கு பற்றாக்குறை ஏற்பட்டதாகவோ, முல்லைப்பெரியாறு அணையில் நீர் இருந்தும் கேரள பகுதி தேவைக்கு நீர் கிடைக்கவில்லை என்றோ செய்திகள் இல்லை. மாறாக அதிக அளவு நீர் வீணாக கடலில் கலந்த சூழ்நிலை ஏற்பட்டதுண்டு.
# முல்லைப் பெரியாறு அணைப் போராட்டம்

## கடலுக்குச் சென்ற தண்ணீர்

136 அடிக்கு மேல் நீர்தேக்க கேரள அரசு அனுமதி மறுத்ததால் 14.11.2006 முதல் 1.12.2006 வரையிலான காலத்தில் மட்டும் சுமார் 4.2 டி.எம்.சி. தண்ணீர் வீணாகக் கடலுக்குச் சென்றது.
# முல்லைப் பெரியாறு அணைப் போராட்டம்

## முல்லைப் பெரியாறு அணை பற்றிய ஒப்பந்தங்களின் காலக்கோடு

முல்லைப் பெரியாறு அணை பற்றிய ஒப்பந்தங்களின் சுருக்கமான காலக்கோடு இதோ:  
- 1886, அக்டோபர் 29 - முல்லைப் பெரியாறு அணை ஒப்பந்தம் கையெழுத்தானது. இதன்படி, 999 ஆண்டுக்கு அணையில் 152 அடிக்குத் தண்ணீர் தேக்கி பயன்படுத்தலாம்.  
- 1941, மே 12 - முல்லைப் பெரியாறு அணை தொடர்பான பிரச்சினையில் கொல்கத்தா நீதிபதி நளினி ரஞ்சன் சட்டர்ஜி வழங்கிய தீர்ப்பு.  
- 1954, நவம்பர் 13 - பெரியாற்றில் மின்சக்தி உற்பத்தி செய்ய ஒப்பந்தம்.  
- 1970, மே 29 - முல்லைப் பெரியாறு ஒப்பந்தப்படி, தண்ணீர் தேங்கும் பகுதிக்காகத் தரப்படும் குத்தகைத் தொகை ரூ. 40 ஆயிரத்தை ரூ. 2.40 இலட்சமாக உயர்த்துதற்கான ஒப்பந்தம்.  
- 1979, நவம்பர் 25 - அணையின் நீர்மட்டத்தை 152 அடியிலிருந்து 136 அடியாகக் குறைக்க ஒப்புக்கொண்டு செய்யப்பட்ட ஒப்பந்தம். அணையைப் பலப்படுத்தும் வரையில் தற்காலிக ஏற்பாடாக இந்த ஒப்பந்தம் செய்யப்பட்டது.  
- 2001 - அணையைப் பரிசோதனை செய்த மத்திய நீர்வள ஆணையம் அணையில் 145 அடி தண்ணீர் நிரப்பலாம் என்று உத்தரவிட்டது.  
- 2006, பெப்ருவரி 27 - உச்ச நீதி மன்றம் அணையின் நீர்மட்டத்தை 136 அடியிலிருந்து அதிகரித்து 142 அடியாக உயர்த்தலாம் என்று உத்தரவிட்டது.  
- 2006, மார்ச் 13 - கேரள சட்டசபையில் அணைகள் பாதுகாப்புச் சட்டம் கொண்டுவரப்பட்டது.
# முல்லைப் பெரியாறு அணைப் போராட்டம்

## நதிநீர் பயன்பாடு பற்றி இந்திய அரசியலமைப்புச் சட்டம் கூறுவது என்ன?

இந்திய நாடு மாநிலங்களின் கூட்டமைப்பாக உள்ளது. ஒன்றிய அரசுக்கும் மாநிலங்களுக்கும் பொறுப்புகளை ஒப்படைப்பதை அரசியல் சட்டம் 3 பிரிவுகளாகப் பிரித்துள்ளது. அவை:
- ஒன்றிய அரசு
- மாநில அரசுகள்
- பொது (concurrent)
என்பவை ஆகும்.  
அரசியல் சட்டத்தின் 246ஆம் பிரிவு, நாடாளுமன்றத்திலும் மாநில சட்டப் பேரவைகளிலும் நிறைவேற்றப்படும் சட்டங்கள் குறித்துக் கவனிக்க வகை செய்கிறது.  
நாட்டில் பெரும்பாலான நதிகள், பல்வேறு மாநிலங்களுக்குத் தொடர்புடையனவாக உள்ளன. அத்துடன் நதிநீர் பயன்பாடு, கட்டுப்பாடு, மேம்பாடு ஆகியவைதான் மாநிலங்களுக்கு இடையே கருத்து வேறுபாடு மற்றும் பிரச்சினை ஏற்பட காரணமாக உள்ளன.  
அரசியல் சட்டத்தில் தண்ணீர், மாநிலங்களின் பிரிவில் 17ஆம் இடத்தில் சேர்க்கப்பட்டுள்ளது. ஒன்றிய அரசின் பட்டியலில் 56ஆம் இடத்தில் இடம் பெற்றுள்ளது.  
அதன்படி, நதிநீர் பங்கீடு, பாசனம், வாய்க்கால்கள், நீர்த்தேக்ககம், நீர் மின்சாரம் ஆகியவை மாநில அரசின் பொறுப்பில் வழ்ங்கப்பட்டுள்ளன.  
ஆனால் இரு மாநிலங்களுக்கு நதி மற்றும் நதி படுகைகளின் கட்டுப்பாடு, மேம்பாடு ஆகியவற்ற மக்கள் நலன் கருதி நாடாளுமன்றத்தில் சட்டம் நிறைவேற்றி ஒன்றிய அரசு தனது கட்டுப்பாட்டில் கொண்டு வரலாம் என்று ஒன்றிய அரசின் பட்டியலில் 56ஆம் பிரிவில் இடம்பெற்றுள்ள சரத்து கூறுகிறது.  
அரசியல் சட்டத்தின் 262ஆம் பிரிவுப்படி, இரு மாநிலங்களுக்கு இடையே ஏற்படும் நதிநீர் பிரச்சினைக்குத் தீர்வுகாண சட்டம் கொண்டுவர, இந்திய அரசியலமைப்புச் சட்டத்தில் ஒன்றிய அரசுக்கு அதிகாரம் வழங்கப்பட்டுள்ளது.
# முல்லைப் பெரியாறு அணைப் போராட்டம்

## அணை உடைந்தாலும் ஆபத்து இல்லை

கேரள அரசு கூறுவது போல, ஒருவேளை முல்லைப் பெரியாறு அணையில் உடைப்பு ஏற்பட்டு விட்டால் கூட, அதனால் பேரழிவு நிகழ்ந்துவிடாது என்னும் கருத்தும் முன்வைக்கப்பட்டுள்ளது. அதன்படி, முல்லைப் பெரியாற்றிலிருந்து வெளியேறும் தண்ணீரை இடுக்கி அணை எளிதில் ஏற்க முடியும் என்றும் கூறப்படுகிறது.
# கோடல்

**கோடல்** அல்லது **வெண்காந்தள்** (*Gloriosa modesta*<small>?</small>) என்பது காந்தள் மலர். குறிஞ்சிப்பாட்டு மலர்களின் பெயரை அடுக்கிக் காட்டும்போது ஒண்செங்காந்தள் என்று செங்காந்தள் மலரையும், கோடல் என்று வெண்காந்தள் மலரையும் குறிப்பிடுகிறது.  
காந்தள் மலருக்கு ஆறு இதழ்கள் மட்டுமே உண்டு. முருகப்பெருமானுக்கு ஆறு தலை எனக் கற்பனை செய்கின்றனர். காந்தள் மலருக்குக் கார்த்திகை மலர் என்னும் பெயர் உண்டு. முருகனைக் கார்த்திகேயன் என்பார்கள். இவை எல்லாமே ஒப்புமைக் கற்பனைகள்.  
பெண்ணின் கையிலிருந்த வளையல்கள் கோடல் மலர் போலக் கழன்று வீழ்ந்தன எனப் பாடல்கள் உவமை காட்டுகின்றன.  
சங்கு அடுத்துச் செய்த வளையல்கள் வெள்ளைநிறம் கொண்டவை. எனவே வெண்காந்தள் மலராகிய கோடல் மலரே இங்கு உவமையாக்கப்பட்டுள்ளன என்பது உறுதியாகிறது.
# கோடல்

## மேலும் பார்க்க

- காந்தள்
# பூசிங்

**பூசிங்** (*Pusing*, சீனம்: *布先*), மலேசியா, பேராக், கிந்தா மாவட்டத்தில் உள்ள ஒரு சிறு நகரம். இதற்கு அருகாமையில் ஈப்போ மாநகரம், பத்து காஜா, பாப்பான், சீபூத்தே, லகாட் போன்ற இடங்கள் உள்ளன. பூசிங், ஈப்போ மாநகரத்தில் இருந்து 14 கி.மீ. தொலைவில் இருக்கிறது. பூசிங் என்பது ஒரு மலாய்ச் சொல். ’சுற்றுதல்’ என பொருள்படும்.  
இந்த நகரில் சீனர்கள் அதிகமாக வாழ்கின்றார்கள். 19ஆம் நூற்றாண்டில், சீனா, குவாங்டுங் (சீனம்: *中国广东省*) மாநிலத்தில் இருந்து வந்த ஹாக்கா இனத்தைச் சேர்ந்த சீனர்கள், இந்த பூசிங் நகரைத் தோற்றுவித்தனர்.
# பூசிங்

## வரலாறு

பூசிங் உருவாக்கப்பட்ட காலத்தில் ‘ஷீடி’ (ஆங்கிலம்: Xi Di சீனம்:锡地) என்று அழைக்கப்பட்டது. அச்சொல் ஈய நிலம் என்று பொருள்படும். 1980களில் இங்குள்ள ஈயச் சுரங்கங்கள் மூடப்பட்டன. அதன் பிறகு அந்த நகரம் ஒரு தூங்கும் நகரமாக அடைமொழி பெற்றது.  
பல கோட்டீஸ்வரர்களை உருவாக்கிய இந்த நகரத்தில் இப்போது வயதானவர்கள் மட்டுமே இருக்கின்றனர். இளம் வயதினர் வேலை, தொழில் காரணமாக வேறு இடங்களுக்கு மாறிச் சென்று விட்டனர். பெருநாள் காலங்களில் மட்டும் வந்து செல்கின்றனர்.
# பூசிங்

## வரலாறு

### ஈய மண் துகடுகள்

இந்த நகரத்திற்கு பூசிங் எனும் பெயர் வந்ததற்கு சில காரணங்கள் சொல்லப்படுகின்றன. முன்பு காலத்தில் பூசிங் நகரில் ஒரு சின்ன சீனி ஆலை இருந்தது. அந்த ஆலையில் கரும்புகளை ஓர் உருண்டையான உரலுக்குள் போட்டு மாடுகளை இழுக்க வைத்து கர்ப்பஞ்சாறுகளைப் பிழிந்து எடுத்தார்கள். மாடுகள் கல் உரலைச் சுற்றி சுற்றி வந்ததால் ‘பூசிங்’ எனும் பெயர் வந்திருக்கலாம். பூசிங் என்றால் சுற்றுதல் என்று பொருள்.  
இன்னொரு காரணமும் சொல்லப்படுகிறது. முன்பு காலத்தில் ஆற்றோரங்களில் இருப்புச் சட்டிகளைக் கொண்டு ஈயத்தை அலசி எடுத்தனர். அவ்வாறு இருப்புச் சட்டிகளைச் சுற்றுவாக்கில் அலசியதால் பூசிங் எனும் பெயர் வந்திருக்கலாம் என்றும் சிலர் சொல்கின்றனர். அக்காலத்தில் ஆற்றுப் படுகைகளில் நிறைய ஈய மண் துகடுகள் கிடைத்தன.
# பூசிங்

## வரலாறு

### பச்சை மலைக் கிராமம்

1950களில் பூசிங் நகரம் ஈய உற்பத்தியில் சிறந்து விளங்கியது. அப்போது பெரும்பாலோர் குனோங் ஹிஜாவ் ’Gunung Hijau’ ( சீனம்:*喜州新村*) எனும் பச்சை மலை கிராமத்தில் வாழ்ந்தனர். அந்தக் கிராமத்தைச் சீனர்கள் சோ முன் லூங் ’Chow Mun Loong’ (சீனம்:*曹文龙*) என்று அழைத்தனர். பூசிங் பகுதியில் ஈயம் தோண்டி எடுத்து பணக்காரர்கள் ஆனவர்கள் பலர் உள்ளனர். ரப்பரும் பெருமளவில் உற்பத்தி செய்யப்பட்டது.  
மலேசியாவில் மிகவும் புகழ்பெற்ற ’சன்வே லாகூன்’ Sunway Lagoon' எனும் விளையாட்டு மையத்தை உருவாக்கிய டான்ஸ்ரீ டாகடர் ஜெப்ரி சியாவின் தந்தையார் டத்தோ சியா பா என்பவரும் அவர்களில் ஒருவர்.
# பூசிங்

## வரலாறு

### ஈயக் குளங்களும் குழந்தைகளும்

1950, 1960களில் திருவிழாக் காலங்களில் பூசிங் நகர உணவகங்களில் பெரும் அளவில் விருந்து நிகழ்ச்சிகள் நடைபெற்றன. அந்த விருந்துகளில் மலாய்க்காரர்கள், இந்தியர்கள், சீக்கியர்கள் என எல்லா இனத்தவரும் பாகுபாடு இல்லாமல் கலந்து கொண்டனர். அந்தக் காலகட்டத்தில் ஈய உற்பத்தி உச்சத்தில் இருந்தது.  
பூசிங் நகரில் சீக்கியர்கள் அதிக அளவில் வாழ்ந்து வந்தனர். அவர்கள் மாடுகளை வளர்த்து பூசிங் வட்டார மக்களுக்குப் பால் விநியோகம் செய்து வந்தனர். இருப்பினும் பூசிங் பகுதியில் அதிகமாகக் காணப்பட்ட ஈயக் குளங்கள் பெற்றோர்களுக்கு கவலையை அளித்து வந்தன. ஏனெனில் அக்குளங்களில் நீந்தி விளையாடப் போகும் குழந்தைகள் பலர் மூழ்கி இறந்து போயினர்.
# பூசிங்

## மலாயா அவசரகாலம்

ஜப்பானியரின் ஆட்சி காலத்திலும், மலாயா அவசரகாலத்திலும் பூசிங் மக்கள் மற்ற நகர மக்களைப் போல பெரும் துயரமான வாழ்க்கை வாழ்ந்தனர். பூசிங் நகரைச் சுற்றிலும் மின்வேலிகள் அமைக்கப்பட்டன. பொது மக்கள் கம்யூனிஸ்டுகளுக்கு உணவுகள் வழங்குவதைத் தடுக்கவே அந்த மின்வேலிகள் போடப்பட்டன.  
இரண்டாம் உலகப் போர் முடிவடைந்ததும் பூசிங்கில் கம்யூனிஸ்டுகளின் ஆதிக்கம் தலை தூக்கியது.ஜப்பானியர்களின் ஆட்சியின் போது அவர்களை எதிர்க்கும் போராளிப் படையினருக்கு பிரித்தானியர்கள் ஏற்கனவே ஆயுதங்களை வழங்கி ஊக்குவிப்பு செய்தனர். ஜப்பானிய ஆட்சியின் போது அவர்களின் ஆதிக்கத்தை எதிர்த்து மலாயாவில் பல கொரில்லா போராளிக் குழுக்கள் உருவாகின. அவற்றுள் ஒன்றுதான் மலாயா மக்களின் ஜப்பானிய எதிர்ப்பு இராணுவம்.
# பூசிங்

## மலாயா அவசரகாலம்

### ஜப்பானிய எதிர்ப்பு இராணுவம்

இந்தக் கொரில்லா போராளிக் குழு மலாயா முழுவதும் பரவியிருந்தது. பேராக் மாநிலத்தில் மட்டும் பூசிங், பாப்பான், லகாட், துரோனோ, சுங்கை சிப்புட், சிம்மோர், தஞ்சோங் ரம்புத்தான், தம்பூன், கம்பார் நகரம், தஞ்சோங் மாலிம், சிலிம் ரிவர் போன்ற இடங்களில் தீவிரமாகச் செயல்பட்டு வந்தது. பிரித்தானியர்கள் வழங்கிய ஆயுதங்களைப் பயன்படுத்திய இந்த மலாயா மக்களின் ஜப்பானிய எதிர்ப்பு இராணுவம் பின்னாளில் மலாயா கம்னியூஸ்டு கட்சி என்று கொள்கை மாற்றம் அடைந்தது.
# பூசிங்

## மலாயா அவசரகாலம்

### கம்யூனிஸ்டுகள் ஆதிக்கம்

மலாயாக் கம்னியூஸ்டுக் கட்சி ஒட்டு மொத்த மலாயாவையும் ஒரு கம்னியூச நாடாக மாற்ற திட்டங்களை வகுத்து வைத்து இருந்தது. மலாயாவைத் தங்கள் பிடிக்குள் கொண்டு வர பல நாச வேலைகளிலும் ஈடுபட்டது. அந்தக் கட்சிக்கு சின் பெங் என்பவர் தலைமை வகித்தார். இவர் இப்போது தாய்லாந்து நாட்டில் அரசியல் அடைக்கலம் அடைந்துள்ளார்.  
பூசிங் நகரின் சுற்று வட்டாரப் பகுதிகளில் பல அசம்பாவிதங்கள் நடைபெற்று உள்ளன. சுங்கை சிப்புட்டில் கம்யூனிஸ்டுகள் சில பிரித்தானிய துரைகளையும் சுட்டுக் கொன்றுள்ளனர்.
# பூசிங்

## மலாயா அவசரகாலம்

### முப்பது ரிங்கிட் அபராதம்

மலாயா அவசரகாலத்தின் போது பூசிங் நகரம், ஒரு கறுப்பு நகரமாகப் பிரகடனம் செய்யப்பட்டது. ஒரு முறை பூசிங்கில் ஒரு பிரித்தானியர் கம்யூனிஸ்டு கொரில்லாக்களினால் சுட்டுக் கொல்லப்பட்டார். அது தொடர்பான தகவல்களை பூசிங் மக்கள் பிரித்தானியர்களுக்கு வழங்க மறுத்தனர். அதனால், கோபம் அடைந்த பிரித்தானியர்கள், பூசிங்கில் வாழ்ந்தவர்களில் 18 வயதிற்கும் மேற்பட்ட ஒவ்வொருவருக்கும் முப்பது ரிங்கிட் அபராதம் விதித்தனர்.  
சேகரிக்கப்பட்ட அபராதத் தொகையில் ஒரு பகுதி பூசிங் பொது நூலகம் உருவாக்கப் பயன்பட்டது. ஒரு குறிப்பிட்ட தொகை பூசிங் ஆங்கிலத் தொடாக்கப் பள்ளி கட்டுவதற்கு பயன்பட்டது. மிச்சப் பணம் கொல்லப்பட்ட பிரித்தானிய அதிகாரியின் குடுமபத்திற்கு வழங்கப்பட்டது.
# பூசிங்

## மலாயா அவசரகாலம்

### ஹாக்கா உணவுகள்

இப்போது பூசிங்கில் மக்களின் பெருக்கம் தேக்கம் அடைந்துள்ளது. இங்கு ஒரு சில காய்கறி விவசாயிகள், சிறு வியாபாரிகள், இயந்திரங்களைப் பழுதுபார்ப்பவர்கள், ரப்பர் சிறுதோட்டக்காரர்கள் மட்டுமே இருக்கின்றனர்.  
சீனர்களில் ஹாக்கா சமூகத்தவர் தயாரிக்கும் ஹாக்கா உணவுகள் மிகவும் பிரபலமானவை.அந்த உணவுகளை ருசி பார்க்க நாட்டின் மூலை முடுக்குகளில் இருந்து மக்கள் பூசிங் நகருக்கு வருவது உண்டு. பாரம்பரிய ஹாக்கா உணவுகள் ஒரு நூற்றாண்டு காலமாகத் தயாரிக்கப்பட்டு வருகின்றன.
# சிந்தனைக் கோளம்

**சிந்தனைக் கோளம்** (*noosphere*, நூஸ்பியர்) என்ற சொல் மானுட சிந்தனைகளின் ஒட்டுமொத்தத் தொகுப்பு எப்படி புவியின் ஒரு முக்கிய சக்தியாக உயிரிக் கோளத்தின் அடுத்த நிலையாக செயல்படுகிறது என்பதைக் குறிக்கின்றது. இதனை உருசிய நிலவியலாளர் விளாதிமீர் வெர்னாத்ஸ்கி மற்றும் இயேசு சபை பாதிரியார் பியேர் தெயில்ஹார்த் டி சார்டின் ஆகியோர் முதன்மையாகப் பயன்படுத்தினர். 1922 இல் சார்டின் இச்சொல்லை முதன் முதலாக உருவாக்கினார். வெர்னாத்ஸ்கியின் பார்வையில் புவி நிலக்கோளம், உயிரிக்கோளம் ஆகிய நிலைகளுக்கு பின்னர் சிந்தனைக் கோளமாக உருவாகிறது. சிந்தனைக் கோளம் புவியின் உயிரிக்கோளத்திலிருந்து எழுந்தாலும் அது உயிரிக்கோளத்திலும் நிலக்கோளத்திலும் தாக்கம் செலுத்தும் முக்கிய இயங்கு சக்தியாக செயல்படுகிறது. இன்று இணையத்தை ஒரு மிக முக்கிய மின்னணுப் பின்னல்களால் இணைக்கப்பட்ட சிந்தனைக் கோள வெளிப்பாடாக காணலாம். தமிழ் உலகில் ஈழ எழுத்தாளர் மு. தளையசிங்கம் இக்கோட்பாடுகளை முதன் முதலாக தமிழுக்கு அறிமுகம் செய்து வைத்தார்.
# சந்திரச்சூடா

**சந்திரச்சூடா** இராகம் கருநாடக இசையில் பயன்படும் இராகங்களில் ஒன்றாகும். இது 29 ஆவது மேளகர்த்தா இராகமாகிய, "பாண" என்றழைக்கப்படும் 5 ஆவது சக்கரத்தின் 5 ஆவது மேளமாகிய சங்கராபரணம் இராகத்தின் ஜன்னிய இராகம் ஆகும்.
# சந்திரச்சூடா

## இலக்கணம்

இந்த இராகத்தில் ஷட்ஜம், அந்தர காந்தாரம் (க<sub>3</sub>), சுத்த மத்திமம் (ம<sub>1</sub>), பஞ்சமம், சதுஸ்ருதி தைவதம் (த<sub>2</sub>) காகலி நிஷாதம் (நி<sub>3</sub>) ஆகிய சுரங்கள் வருகின்றன.
| அவரோகணம்: | ச் நி<sub>3</sub> த<sub>2</sub> ப ம<sub>1</sub> க<sub>2</sub> ச | } |
| --- | --- | --- |
# மறைசாட்சி

**மறைசாட்சி** அல்லது **இரத்தசாட்சி** என்னும் சொல், இயேசு கிறிஸ்து மீது கொண்ட நம்பிக்கைக்காக, துன்புறுத்திக் கொல்லப்பட்ட கிறிஸ்தவர்களைக் குறிக்கிறது. மேலும் எந்த ஒரு சமய (மறை) நம்பிக்கைக்காக இறந்த ஒரு நபரைக் குறிக்கும் சொல்லாகவும் இதைப் பயன்படுத்தலாம்.  
பொதுவாக ஒரு குறிப்பிட்ட நம்பிக்கைக்காக அல்லது கொள்கைக்காக உயிர் தியாகம் செய்தவரை குறிக்கும் சொல்லாக விளங்கும் *Martyr* என்ற ஆங்கிலப் பதத்தின் தமிழ் வார்த்தை *தியாகி* என்பதாகும்.
# மறைசாட்சி

## சொல் பிறப்பு

*மறை* என்பது சமயத்தைக் குறிக்கிறது. அதைச் சார்ந்து தோன்றும் **மறைசாட்சி** என்னும் சொல், சமய நம்பிக்கைக்கு சாட்சியாக உயிரைக் கையளித்தவர் என்ற பொருளில் உருவானது.  
**இரத்தசாட்சி** என்னும் வார்த்தை, தங்கள் நம்பிக்கைக்காக இரத்தம் சிந்தி உயிர் நீத்தவர்கள் என்ற பொருளைத் தரும். பலர் நெருப்பில் எரிக்கப்பட்டும், நீரில் மூழ்கடிக்கப்பட்டும், எண்ணெய் கொப்பரையில் போட்டு பொரிக்கப்பட்டும் கொல்லப்பட்டுள்ளனர் என்பதால், இச்சொல்லைப் பொதுவானதாக பயன்படுத்த முடியாது.